
Anexa nr.2   la HCL__________________________

CONTRACT DE FOLOSINȚĂ 
a stalpilor de sustinere a retelei de iluminat public pentru amplasarea retelei de distributie energie electrica aferenta strazi, Alexandru Odobescu , zona Schela Cladovei, din Drobeta Turnu Severin, jud. Mehedinti 

Nr. …………… / …………….


 I.PARTILE CONTRACTANTE: 

1. MUNICIPIUL DROBETA TURNU SEVERIN prin Consiliul Local al Municipiului Dr. Tr. Severin, cu sediul în municipiul DROBETA TURNU SEVERIN, strada Mareșal Alexandru Averescu nr. 2, județul Mehedinti, cod fiscal nr. 24426581, reprezentat prin Marius Vasile Screciu avand functia de Primar, având  calitate  de Proprietar, 

2. SC LUXTEN LIGHTING COMPANY SA reprezentata prin Director General             Silvian SERBANESCU, in calitate de Concesionar al serviciului de iluminat public
si
DISTRIBUTIE ENERGIE OLTENIA SA, cu sediul în strada Calea Severinului, nr. 97, Craiova, fax 0251215004, numar de inregistrare la Registrul Comertului J16/148/2002, cod unic de inregistrare nr. RO 14491102, reprezentata prin Director Executiv- Membru al Directoratului Dr. Ing. Eugen BUTOARCA, în calitate de Operator de distributie, 
au convenit sa incheie prezentul contract  
II. OBIECTUL    CONTRACTULUI 
Art.1.1  Prin acest contract Proprietarul  acorda dreptul de folosinţă gratuita si neexclusivă a stâlpilor de sustinere a retelei de iluminat public catre Operatorul de distributie, in vederea amplasarii instalatiilor de distributie a energiei electrice prin care se realizeaza serviciul de distributie al energiei electrice din Municipiul Drobeta Turnu Severin din zona Schela Noua str. Alexandru Odobescu,   prevăzute detaliat în Anexa 1 la prezentul contract . 
Art.1.2. In vederea asigurarii folosintei capacitatilor energetice, pe durata prezentului contract, Proprietarul recunoaste, in favoarea Operatorului de distributie dreptul de uz si servitute de trecere subterana, de suprafata si aeriana, cu titlu gratuit,  asupra terenurilor pe care se afla capacitatile energetice care fac obiectul contractului. Drepturile astfel constituite au ca obiect folosinta si trecerea subterana, aeriana si de suprafata, cu piciorul si autovehiculele, pentru accesul la capacitatea energetica, in vederea realizarii lucrarilor la locul de amplasare a capacitatilor energetice de distributie a energiei electrice cu ocazia interventiei pentru executarea unor eventuale lucrari si pentru prestarea serviciului public de distributie.
III. DURATA CONTRACTULUI 
Art.2 Părțile au convenit sa încheie prezentul contract de folosință pe toata durata de existenta a instalațiilor energetice.
IV. DREPTURILE SI OBLIGATIILE PARTILOR 
Art. 3.1 Dreturile si obligațiile Proprietarului sunt următoarele: 
a) sa acorde folosința neexclusivă Operatorului de distributie a stalpilor de sustinere a retelei de iluminat identificate in Anexa 1 pe baza de proces-verbal de predare-primire datat, semnat si stampilat  de ambele parti contractante; 
b) sa nu înstrăineze stalpii de sustinere a retelei de iluminat pe toata durata prezentului contract;


c) sa nu solicite incetarea folosintei stalpilor de sustinere a retelei de iluminat inainte de implinirea termenului stipulat la art.2 din prezentul contract, sub sanctiunea despagubirii operatorului de distributie;
d) sa suporte riscul deteriorarii sau pieirii fortuite, in totalitate sau in parte, a stalpilor de sustinere a retelei de iluminat;
 e)sa asigure accesul Operatorului de distributie la stalpii de sustinere a retelei de iluminat, ori de cate ori este nevoie, cu ocazia interventiei pentru executarea de lucrari la instalatiile energetice si pentru prestarea serviciului public de distributie si a altor servicii;
f) sa garanteze Operatorul de distributie impotriva tulburarii folosintei;
3.2. Proprietarul asigură şi garantează că stâlpii ce formează obiectul contractului, îndeplinesc cerinţele necesare pentru susţinerea retelei de distributie a energiei electrice, proprietatea Operatorului de distributie.
3.3. In cazul în care Proprietarul modifică traseul sau înlocuieşte stâlpii de folosinţă comună, ca urmare a unor intervenţii accidentale, ce nu au fost provocate din culpa sa (sistematizarea străzilor, devieri impuse de calamităţi naturale, etc., confirmate de organele  abilitate), precum si pentru reparaţii sau modernizări, fiecare parte va muta instalaţiile proprii, cu suportarea cheltuielilor aferente. 
Dacă modificarea traseului sau înlocuirea stâlpilor de folosinţă comună se face ca urmare a culpei dovedite a Proprietarului, suportarea cheltuielilor aferente mutării va fi în sarcina acestuia.

Art.4 Drepturile si obligatiile Operatorului de distributie  
4.1. Operatorul de distributie are urmatoarele obligatii: 
a) sa exploateze bunurile puse la dispozitie, in scopul prestarii serviciului public de distributie a energiei electrice si a altor servicii, cu respectarea normelor legale in vigoare; 
b) sa intrebuinteze bunurile primite in folosinta în  conformitate cu  destinatia stabilita prin prezentul contract; 
c) sa nu faca nici o modificare a bunurilor folosite fara acordul proprietarului; 
d) sa restituie la termenul fixat prin contract, bunurile primite  ; 
e) Operatorul de Distributie  (Distributie Oltenia SA)  isi asuma raspunderea pentru deteriorarea componentelor sistemului de iluminat public concesionat si eventualele daune datorate lucrarilor executate.
4.2.Drepturile Operatorului de distributie sunt urmatoarele:
a) dreptul de uz cu titlu gratuit asupra terenului afectat de capacitatile energetice , pentru asigurarea functionarii normale a acestora, pentru executarea lucrarilor si prestarea serviciului public de distributie, conform destinatiei stabilite prin prezentul contract, inclusiv pentru racordarea altor utilizatori, pe perioada prezentului contract;
b)dreptul de servitute de trecere subterana, de suprafata si aeriana , cu titlu gratuit, asupra terenului afectat de capacitatile energetice, care cuprinde dreptul de acces si de realizare a lucrarilor la locul de amplasare a capacitatilor energetice de distributie a energiei electrice cu ocazia interventiei pentru executarea lucrarilor si prestarea serviciului public de distributie, conform destinatiei stabilite prin prezentul contract, inclusiv pentru racordarea altor utilizatori, pe perioada prezentului contract;
c)dreptul de a realiza lucrari de intretinere, reparatii, interventii la avarii pentru functionarea normala a capacitatilor , lucrari care presupun depozitarea, instalarea, amplasarea si utilizarea de echipamente, materiale, utilaje, instalatii pe terenurile necesare lucrarilor.
d)dreptul exclusiv de a prelua bunurile date in folosinta, oricand pe durata acestuia, in conditiile stabilite de actele de legislatie secundara emise de ANRE;
e)dreptul de a efectua, cu personal specializat, lucrările de defrişare a vegetaţiei şi/sau tăierile de modelare pentru crearea şi menţinerea distanţei minime faţă de reţeaua electrică de distribuţie din localitate;
4.3. Exploatarea şi întreţinerea elementelor aferente liniilor electrice aeriene, cuprinzând instalaţiile de legare la pământ şi indicatoarele de securitate, se fac de către Operatorul de distributie.



Art.5  Drepturile si obligațiile Concesionarului
5.1 Exploatarea si intreţinerea infrastructurii sistemului de iluminat public, cuprinzând stâlpii si fundaţiile, se va efectua de catre Concesionar, in conformitate cu obligatiile asumate prin Contractul de  delegare a gestiunii serviciilor de iluminat public prin concesiune nr. 111497 din 06.06.2011, costurile aferente revenind în exclusivitate acestuia.
5.2. Concesionarul are urmatoarele obligatii:
a)să asigure exploatarea şi întreţinerea/mentenanţa sistemului de iluminat public, numai cu personal calificat şi autorizat conform prevederilor legale in vigoare.
b) să respecte, la realizarea lucrărilor de exploatare şi întreţinere a sistemului de iluminat public, reglementările de securitate a muncii în vigoare şi instrucţiunile proprii de securitate a muncii pentru instalaţii electrice în exploatare, elaborate conform legii;
c) să solicite prin cerere Operatorului de distributie luarea de măsuri suplimentare de protecţie şi securitate a muncii în instalaţiile proprii, dacă acestea sunt necesare şi prevăzute de norme, pentru executarea unor lucrări în instalaţiile Autorităţii locale;
d) să asigure permanent, prin aparataj reglat/calibrat corespunzător, funcţionarea selectivă a protecţiilor din sistemul de iluminat public în raport cu cele din sistemul de distribuţie a energiei electrice;
e) sa încheie conventie de lucrări cu Operatorul de distributie pentru fiecare lucrare ce se execută în instalaţia de iluminat, daca necesita intervenţii şi în instalaţiile Operatorului de distributie;
f) sa programeze lucrările în sistemul de iluminat public care necesită scoaterea de sub tensiune şi a reţelei de distribuţie a energiei electrice astfel încât, pe cât posibil, acestea să coincidă ca perioada de execuţie cu lucrările planificate ale Operatorului de distributie şi să colaboreze cu acesta în scopul de a se afecta cât mai puţin alimentarea cu energie electrică a consumatorilor;
g) să ia măsuri de protecţie şi securitate a muncii în instalaţiile sistemului de iluminat public, dacă acestea sunt necesare şi prevăzute de norme pentru executarea de lucrări în instalatii.
h) să nu execute manevre sau lucrări în instalaţiile Operatorului de distributie;
i) să încheie cu Operatorul de distributie o convenţie de exploatare, anexă la prezentul contract, cu stabilirea modului de colaborare dintre Părţi pentru desfăşurarea activităţii de exploatare, pentru remedierea deranjamentelor, precum şi cu nominalizarea personalului Părţilor cu competenta în exploatarea instalaţiilor proprii şi modalităţile de contactare.

V. MODIFICAREA SI ÎNCETAREA  CONTRACTULUI
Art.6 Modificarea contractului
6.1. Contractul se modifică în situaţiile în care intervin modificări sau extinderi în instalaţiile menţionate în anexa nr.1, precum si in alte situati care impun modificarea prezentului contract.
6.2. Modificarea contractului se face prin acte adiţionale în care se menţionează modificările intervenite în anexa nr.1 şi prin actualizarea acesteia sau celelalte modificari intervenita
Art.7. Incetarea contractului
7.1. Încetarea contractului poate surveni în următoarele situaţii:
a)	la expirarea termenului, dacă părţile nu convin prelungirea sa prin act adiţional;
b)	cu acordul părţilor;
c)	ca rezultat al legii sau acţiunii unui organ executiv, ce conduce la situaţia ca prezentul contract (în totalitate sau parţial) să devină ilegal, prohibit sau imposibil datorită unui cadru legal inoperant la data incheierii prezentului contract .
d)        prin denuntare unilaterala din partea Operatorului de distributie cu un preaviz de minim 30 zile.
7.2. Partea care nu îşi respectă obligaţiile prevăzute în prezentul contract este de drept în întârziere, fără a mai fi necesară nicio altă formalitate în acest sens.
7.3. Nerespectarea obligaţiilor asumate prin prezentul contract de către una dintre părţi dă dreptul părţii lezate de a pretinde plata de daune – interese.

VI. FORŢA MAJORĂ ŞI CAZUL FORTUIT
Art. 8. Nici una dintre părţile contractante nu răspunde de neexecutarea obligaţiilor contractuale (parţiale sau totale) ce îi revine în baza prezentului contract, dacă neexecutarea sau executarea necorespunzătoare a obligaţiei a fost provocată de forţa majoră sau de cazul fortuit aşa cum sunt acestea definite de lege.
Art. 9. Partea care invocă forţa majoră sau cazul fortuit este obligată să notifice cealaltă parte în termen de 10 zile de la producerea evenimentului şi să ia toate măsurile posibile în vederea limitării consecinţelor lui.
Art. 10. Dacă în termen de 30 zile de la producerea evenimentului, acesta nu încetează, părţile au dreptul să-şi notifice încetarea de plin drept a prezentului contract, fără ca vreuna din ele să pretindă daune interese.
Art. 11.  Forţa majoră va fi constatată de Camera de Comerţ şi Industrie a României.

VII. LIMBA CARE GUVERNEAZĂ CONTRACTUL.
Art. 12. Limba care guvernează contractul este limba română.
VIII. COMUNICĂRI
Art.13. Orice comunicare între Părţi, referitoare la îndeplinirea prezentului contract, trebuie să fie transmisă în scris; documentele scrise trebuie înregistrate atât în momentul transmiterii cât şi în momentul primirii.
Art.14. Comunicările între Părţi se pot face şi prin telefon, fax sau e-mail, cu condiţia confirmării în scris a primirii comunicării.
Art.15. Orice schimbare privind numele uneia din Părţile semnatare, a adresei, a numărului de telefon sau de fax etc., se va comunica în scris celeilalte Părţi, în termen de cel mult 5 zile de la data survenirii modificării.
IX.LEGEA APLICABILĂ CONTRACTULUI
Art.16. Contractul va fi interpretat conform legilor din România. 
X. LITIGII 
Art.17. Părțile au convenit ca toate neînțelegerile privind validitatea prezentului contract sau rezultate din interpretarea, executarea sau încetarea acestuia sa fie rezolvate pe cale amiabila de reprezentanții lor. 
Art.18.  În cazul in care nu este posibila rezolvarea litigiilor pe cale amiabila, partile se vor adresa instanțelor judecătorești competente. Acest Contract este guvernat de si va fi interpretat in conformitate cu legea romana.
 XI. ALTE CLAUZE 
Art. 19 - Renunţarea la impreviziune. 
Partile îşi asumă în mod expres riscul schimbărilor împrejurărilor Contractului, ele renunţând irevocabil la dreptul de a invoca impreviziunea, indiferent de momentul la care ar putea interveni un asemenea caz şi de valoarea pe care o vor avea serviciile la acel moment.
Art.20 - Nicio despǎgubire.
Partile declară în mod irevocabil că, având cunoştinţă de prevederile art. 1221 din Codul Civil, au încheiat prezentul Contract fără a se afla în stare de nevoie şi fără a fi lipsit de experienţă şi/sau cunoştinţe în materie şi că am studiat condiţiile pieţei înainte de a încheia acest Contract.
Art.21 - Niciun remediu adiţional.
Partile convin cǎ remediile detaliate prin prezentul Contract au caracter exclusiv si ca nu va pretinde despǎgubiri adiţionale faţǎ de cele reglementate în prezentul.
Art.22-  Acceptare expresǎ.
În conformitate cu prevederile art. 1203 din Codul Civil, Parile declarǎ cǎ au negociat, luat la cunoştinţǎ şi acceptat în mod expres prevederile art. 2, art. 4.2, art.5, art.7.1 lit.d), art.7.2, art. 7.3, art. 16, art. 19, art. 20 si art. 21 din prezentul Contract.
Art.23 - Dispozitii Finale.
Prezentul Contract conţine întreaga înţelegere a Părţilor cu privire la obiectul său, înlocuind toate întelegerile şi negocierile anterioare. Nu exista nici un element secundar cu privire la care Pǎrţile sa fi amanat negocierea pentru o datǎ ulterioarǎ încheierii prezentului.
Părţile declară că au participat în mod egal la redactarea prezentului Contract şi au avut posibilitatea negocierii fiecărei şi tuturor prevederilor sale. 
Fiecare Parte confirmă faptul că a înţeles şi acceptă fiecare şi toate prevederile sale, pe care le consideră echitabile. 
În plus, prin semnǎtura de mai jos, fiecare Parte îşi exprimă acordul liber şi serios de a încheia prezentul Contract, cu intenţia de a-şi asuma toate drepturile şi obligaţiile prevăzute în acesta şi de a executa întocmai toate prevederile acestuia.
Prevederile acestui Contract vor fi interpretate în considerarea faptului că Părţile au participat în mod egal la redactarea acestora şi au avut posibilitatea negocierii fiecărei şi tuturor prevederilor. Drept urmare, Părţile recunosc şi acceptă că orice regulă de interpretare potrivit căreia prevederile contractuale se interpretează împotriva Părţii care le-a propus, nu va fi aplicabilă în ceea ce priveşte acest Contract.	

Prezentul contract a fost încheiat într-un număr de 3 exemplare, astăzi 24.09.2024 un exemplar pentru Operatorul de distributie, un exemplar pentru Proprietar şi un exemplar pentru Concesionarul serviciului de iluminat public, toate fiind considerate originale. 

           
DISTRIBUTIE ENERGIE OLTENIA S.A	                               UAT Municipiul Dr.Tr. Severin
Director Executiv   
Membru al Directoratului                                                              Primar Marius Vasile SCRECIU
Eugen BUTOARCA                                                                  

semnătura .........................                                                             semnătura ..........................   


                                                              	        
Director Directia Financiara:                                                         Secretar,                           
Cristinel Zorel TITA                                                                      Mirela Onuta PASAT  

semnătura .........................                                                             semnătura ..........................   
     

Director Directia Strategie si Dezvoltare Active                           
Miron ALBA:                                                                                

semnătura ......................... 
                                                                                                       
     
Manager Departament Strategie                                                                                                                         
Silviu ZAMFIRACHE:                                                         

semnătura .........................                                                       

Departament Juridic                                                                                                                         
av. Daniela CIOLACU                                                         

semnătura .........................        
							Concesionarul Serviciului de Iluminat Public
Sef SMAD Dr.Tr. Severin     				     SC LUXTEN LIGHTING COMPANY SA                                  
Nicușor ȘTEFĂNESCU     				Director General Silvian ȘERBĂNESCU	                             		
									

semnătura ......................... 			            	semnătura ..........................          


Anexa Nr. 1 
CONTRACT DE FOLOSINȚĂ 
a stalpilor de sustinere a retelei de iluminat public pentru amplasarea retelei de distributie energie electrica aferenta Strazi Alexandru Odobescu, zona Schela Cladovei , din Drobeta Turnu Severin, jud. Mehedinti 

Nr. …………… / …………….


Stalpii de susutinere ai retelei de iluminat public (construti in anul 2018) propusi pentru folosinta comuna cu  LEA JT de distributie din zona Schela Cladovei  str. Alexandru Odobescu.(conform planului de situatie)  

Str Alexandru Odobescu 
Stalpul tip SC 10002 Nr. 20 Conform planului atasat.
Stalpii tip SC 10001 Nr. 19,18,17,16 Conform planului atasat.

Reprezentant SMAD Drobeta                                                   Reprezentatnt,
Sef SMAD Drobeta Tr Severin                                                 UAT Municipiul Drobeta Tr Severin    
Ing STEFANESCU Nicusor                  

